turjo4nis/wikipedia-bn-dump-20250701 huggingface dataset:
চুনী গোস্বামী

চুনী গোস্বামী (১৫ জানুয়ারি, ১৯৩৮ ― ৩০ এপ্রিল, ২০২০) একজন বিখ্যাত বাঙালি ফুটবল খেলোয়াড়। তিনি ভারতের জাতীয় দলেও খেলেছেন। ক্রিকেটার হিসেবেও তিনি সফল ছিলেন। বাংলা দলের হয়ে রনজি ট্রফি তে প্রতিনিধিত্ব করেছিলেন তিনি।

প্রারম্ভিক জীবন 
চুনী গোস্বামী বর্তমান বাংলাদেশের কিশোরগঞ্জে জন্মগ্রহণ করেন। তার আসল নাম সুবিমল গোস্বামী।

ক্রীড়া জীবন 
তিনি ১৯৪৬ থেকে ১৯৫৪ খ্রিষ্টাব্দ পর্যন্ত মোহনবাগানের জুনিয়র দলে খেলেন। ভারতীয় ফুটবলার বলাইদাস চট্টোপাধ্যায় ও বাঘা সোমকে কোচ হিসেবে পান তিনি। এরপর ১৯৫৪ থেকে ১৯৬৮ অবধি মোহনবাগানের মূল দলে খেলেন। তিনি মূলত স্ট্রাইকার পজিসনে খেলতেন। তিনি ১৯৬০ থেকে ১৯৬৪ খ্রিষ্টাব্দ অবধি মোহনবাগানের অধিনায়ক ছিলেন। এই সময়ে মোহনবাগান ডুরান্ড কাপ সহ বহু প্রতিযোগিতায় ভাল ফল করেছিল। তার ফুটবল জীবনের সবথকে বড় কৃতিত্ব ভারতের অধিনায়ক হিসাবে ১৯৬২ খ্রিষ্টাব্দে জাকার্তায় এশিয়ান গেমসের সোনা জয়। ফাইনালে ভারত দক্ষিণ কোরিয়াকে ২-১ গোলে পরাস্ত করেছিল। এছাড়া তিনি অধিনায়ক হিসাবে তেল আভিভে এশিয়া কাপের রৌপ্য পদক জয় করেছিলেন। 

ফুটবল খেলা থেকে অবসর নেওয়ার পরে তিনি ক্রিকেট খেলায় মনোনিবেশ করেন এবং রঞ্জি ট্রফিতে তিনি বাংলার অধিনায়কত্ব করেন। তিনি দুবার রঞ্জি ট্রফির ফাইনাল খেলেছিলেন। তিনি ডানহাতি ব্যাটসম্যান ছিলেন এবং ডানহাতে মিডিয়াম পেস বল করতেন। তিনি ৪৬টি প্রথম শ্রেণীর ক্রিকেট ম্যাচ খেলে একটি সেঞ্চুরি সহ ১৫৯২ রান করেছিলেন। তিনি বল করে ৪৭টি উইকেটও নিয়েছিলেন।

১৯৫৮ এশিয়ান গেমস
হংকংয়ের বিরুদ্ধে কোয়ার্টার ফাইনালে পেনাল্টি শ্যুটআউট এ গোল করেন।

১৯৬২ এশিয়ান গেমস
দক্ষিণ ভিয়েতনামের বিরুদ্ধে সেমি ফাইনালে ম্যাচ জয়ী জোড়া গোল করেন।

পুরস্কার 
১৯৬৩ খ্রিষ্টাব্দে চুনী গোস্বামী অর্জুন পুরস্কার এবং ১৯৮৩ খ্রিষ্টাব্দে পদ্মশ্রী পুরস্কার পেয়েছিলেন। ২০০৫ সালে তিনি মোহনবাগান রত্ন পান।

মৃত্যু
৩০ এপ্রিল, ২০২০ সালে ৮২ বছর বয়েসে হৃদরোগাক্রান্ত হয়ে কলকাতায় মারা যান চুনী গোস্বামী।

তথ্যসূত্র 

বাঙালি ক্রীড়াবিদ
বাঙালি ফুটবলার
বাঙালি ক্রিকেটার
ভারতীয় ফুটবলার
১৯৩৮-এ জন্ম
আশুতোষ কলেজের প্রাক্তন শিক্ষার্থী
ভারতের আন্তর্জাতিক ফুটবলার
এশিয়ান গেমসে স্বর্ণপদক বিজয়ী ভারতীয়
১৯৫৮ এশিয়ান গেমসের ফুটবলার
১৯৬২ এশিয়ান গেমসের ফুটবলার
২০২০-এ মৃত্যু
কলকাতার ফুটবলার
কলকাতা থেকে আগত ক্রিকেটার
ভারতীয় ক্রিকেটার
কিশোরগঞ্জ জেলার ব্যক্তি
বাংলার ক্রিকেটার
অর্জুন পুরস্কার প্রাপক
১৯৫৬ গ্রীষ্মকালীন অলিম্পিকের ফুটবলার
ক্রীড়ায় পদ্মশ্রী প্রাপক
কলকাতা বিশ্ববিদ্যালয়ের প্রাক্তন শিক্ষার্থী
পূর্বাঞ্চলের ক্রিকেটার
স্টেট ব্যাংক অব ইন্ডিয়ার ক্রিকেটার
ফুটবলে এশিয়ান গেমস পদক বিজয়ী
১৯৬২ এশিয়ান গেমসের পদক বিজয়ী
কলকাতার শেরিফ
ভারতীয় পুরুষ ফুটবলার
১৯৬০ গ্রীষ্মকালীন অলিম্পিকের ফুটবলার
মোহনবাগান সুপার জায়ান্টের খেলোয়াড়
পুরুষ ফুটবল ফরোয়ার্ড
স্বত্বপত্র

বাণিজ্য বাজারে স্বত্বপত্র () বলতে বিভিন্ন আর্থিক হাতিয়ার যেমন সম্ভার, যৌথ তহবিল, সসীম দায়বদ্ধ অংশীদারী, স্থাবর সম্পত্তি বিনিয়োগ ট্রাস্ট, ইত্যাদির জন্য একটি হিসাবের একক।

স্বত্বপত্র থেকে প্রাপ্ত আয়কে লভ্যাংশ বলে। যিনি স্বত্বপত্র অধিকারে রাখেন তাকে বলা হয় অংশপত্র মালিক।

কোন কোম্পানির মূলধনকে সসীম সংখ্যক সমান ভাগে ভাগ করার পর একেকটি ভাগকে স্বত্বাংশ বলা হয় এবং স্বত্বাংশের মালিকারা স্বরূপ প্রদত্ব দলিলকে বলা হয় একেকটি স্বত্বপত্র। স্বত্বপত্র মালিক এর মাধ্যমে কোম্পানির লভ্যাংশের একটি অংশ এবং কোম্পানি বিলুপ্তির বিশেষ ক্ষেত্রে কোম্পানির মূল্যের একটি অংশের অধিকারপ্রাপ্ত হন।

স্বত্বপত্র ভোটবিশিষ্ট (voting) বা ভোটহীন (non-voting) হতে পারে। ভোটভিত্তিক স্বত্বপত্রের মালিকে পরিচালকদের বোর্ডে এবং কর্পোরেট নীতিমালার ওপরে ভোট দিতে পারেন। এই ভোটাধিকার অনেক সময় স্বত্বপত্রের বাজার মূল্যকে প্রভাবিত করে। ভোটবিশিষ্ট স্বত্বপত্র প্রথম শ্রেণীর (class A)এবং ভোটহীন অংশপত্র দ্বিতীয় শ্রেণীর (class B) স্বত্বপত্র নামেও পরিচিত।

ইংরেজি পরিভাষা 
ব্রিটিশ ইংরেজি ভাষায় স্বত্বপত্রের পরিভাষা হল "Share"। শব্দটির বহুবচন রূপ shares দিয়ে সম্ভার বা স্টককে বোঝানো বর্তমানে বহুল প্রচলিত। এতটাই প্রচলিত যে shares বললে মানুষ stock-ই বোঝে।

পরিভাষা 
 বাণিজ্য বাজার - financial market
 আর্থিক হাতিয়ার - financial instrument
 সম্ভার - stock
 যৌথ তহবিল - mutual fund
 সসীম দায়বদ্ধ অংশীদারী - limited partnership
 স্থাবর সম্পত্তি বিনিয়োগ ট্রাস্ট- real estate investment trust
 হিসাবের একক - unit of account
 লভ্যাংশ - dividend
 স্বত্বপত্র মালিক - shareholder
 বিলুপ্তি - liquidation

তথ্যসূত্র

সমমূলধন লগ্নিপত্র
শেয়ার বাজার
মালিকানাস্বত্ব লগ্নীপত্র
চারুচন্দ্র কলেজ

চারুচন্দ্র কলেজ কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।

কলকাতার কলেজ
পশ্চিমবঙ্গের শিক্ষাপ্রতিষ্ঠান
কলকাতা বিশ্ববিদ্যালয়ের অধিভুক্ত
১৯৪৭-এ প্রতিষ্ঠিত শিক্ষাপ্রতিষ্ঠান
১৯৪৭-এ ভারতে প্রতিষ্ঠিত
বিধাননগর কলেজ

বিধাননগর সরকারি কলেজ কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি পশ্চিমবঙ্গ রাষ্ট্রীয় বিশ্ববিদ্যালয় অধীনস্থ। পূর্বে কলকাতা বিশ্ববিদ্যালয় অধীনস্থ ছিলো

ইতিহাস

কাঠামো

কোর্সসমূহ
এ কলেজে পশ্চিমবঙ্গ রাষ্ট্রীয় বিশ্ববিদ্যালয় এর অধীনে ৩ বছর মেয়াদি স্নাতক কোর্স ও স্নাতকোত্তর কোর্স চালূ আছে।

স্নাতক কোর্স
 বাংলা
 ইংরেজি
 রাষ্ট্রবিজ্ঞান
 মনোবিজ্ঞান
 অর্থনীতি
 পদার্থ
 রসায়ন
 উদ্ভিদবিজ্ঞান
 প্রাণীবদ্যা
 মাইক্রোবায়োলজি
 গণিত
 ভূগোল
 পরিসংখ্যান
 নৃ -বিদ্যা

স্নাতকোত্তর কোর্স
 মাইক্রোবায়োলজি
 প্রাণিবিদ্যা
 রসায়ন

উল্লেখযোগ্য প্রাক্তন শিক্ষার্থী
 চন্দ্রিল ভট্টাচার্য - গায়ক, চন্দ্রবিন্দুর কবি ও কলামিস্ট

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র

কলকাতার কলেজ
পশ্চিমবঙ্গের শিক্ষাপ্রতিষ্ঠান
পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
১৯৮৪-এ প্রতিষ্ঠিত শিক্ষাপ্রতিষ্ঠান
পূর্বে কলকাতা বিশ্ববিদ্যালয়ের অধিভুক্ত শিক্ষাপ্রতিষ্ঠান
১৯৮৪-এ পশ্চিমবঙ্গে প্রতিষ্ঠিত
কলকাতার বিশ্ববিদ্যালয় ও কলেজ
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
বিদ্যাসাগর কলেজ

বিদ্যাসাগর কলেজ ভারতের কলকাতার একটি উচ্চ শিক্ষাপ্রতিষ্ঠান। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ। এটি সর্বপ্রথম মেট্রোপলিটন ইনস্টিটিউশন নামে পণ্ডিত ঈশ্বরচন্দ্র বিদ্যাসাগর কর্তৃক অধুনা বিধান সরণিতে প্রতিষ্ঠিত হয় এবং এর প্রধান লক্ষ্য ছিল শিক্ষাক্ষেত্রে প্রেসিডেন্সি কলেজের সাথে প্রতিদ্বন্দ্বিতা করা। এই কলেজটি সম্ভবত দেশের প্রথম প্রাইভেট কলেজে যেটা সম্পূর্ণ ভাবে ভারতীয় দের দ্বারা পরিচালিত ছিল। ১৯২২ সালে গোটা দেশের মধ্যে এই কলেজেই প্রথম বাণিজ্য শাখা চালু করা হয়।

ইতিহাস

তৎকালীন ভারতের রাজধানী শহর কলিকাতার অন্যতম শ্রেষ্ঠ শিক্ষাপ্রতিষ্ঠান হিসাবে আত্মপ্রকাশ করেছিল আজকের বিদ্যাসাগর কলেজ। ১৮৭২ সালে পণ্ডিত ঈশ্বরচন্দ্র বিদ্যাসাগর কর্তৃক প্রতিষ্ঠিত হয় দেশের অন্যতম প্রথম এই বেসরকারি কলেজটি, এর নাম ছিল মেট্রোপলিটন ইন্সটিটিউশন ১৯১৭ খ্রিষ্টাব্দে তৎকালীন এই কলেজের অধ্যক্ষ সারদারঞ্জন রায় প্রতিষ্ঠাতা'র নামানুসারে এবং ঠাকুরদাস বন্দ্যোপাধ্যায় এর প্রতি সম্মান প্রদানে এই কলেজটির নামকরণ করেন বিদ্যাসাগর কলেজ। যদিও কলেজের মাঝেই মেট্রোপলিটন ইনস্টিটিউশন নামে উচ্চমাধ্যমিক স্কুলটি একই ভাবে আজও শিক্ষা প্রদান করে চলেছে। এই কলেজটিকে ঈশ্বরচন্দ্র বিদ্যাসাগর নিজ ব্যয়েই চালাতেন। এর মাধ্যমে তিনি উচ্চশিক্ষাকে সাধারণ মধ্যবিত্ত ভারতীয়দের কাছে পৌঁছে দিয়েছিলেন। এই কলেজটির সাথে বাংলার তথা গোটা দেশের বহু ইতিহাস জড়িয়ে রয়েছে। এই কলেজে একসময় রাষ্ট্রগুরু সুরেন্দ্রনাথ সুরেন্দ্রনাথ বন্দ্যোপাধ্যায় এর মতন বিখ্যাত মানুষ শিক্ষকতা করেছেন।

প্রাক্তনী
 স্বামী বিবেকানন্দ, দার্শনিক ও সন্ন্যাসী  
 কেশব চন্দ্র সেন, ব্রাহ্মনেতা ও সমাজ সংস্কারক
 প্রফুল্ল চন্দ্র রায়, বিজ্ঞানী 
 সত্যচরণ লাহা,প্রকৃতিবিদ ও পক্ষীবিদ
 যতীন্দ্রনাথ দাস, স্বাধীনতা সংগ্রামী  
 রাম মনোহর লোহিয়া, স্বাধীনতা সংগ্রামী  
 আনন্দ চন্দ্র আগরওয়াল, অহমিয়া সাহিত্যক  
 গণেশ মান সিং, নেপালী স্বাধীনতা সংগ্রামী ও রাজনীতিবিদ   
 প্রভাতরঞ্জন সরকার, ধর্মগুরু ও আনন্দমার্গ, প্রভাত সঙ্গীত, নব্যমানবতাবাদ, প্রগতিশীল ব্যবহারিক তত্ত্ব-এর জনক
 শরদিন্দু বন্দ্যোপাধ্যায়, ঔপন্যাসিক 
 বিশ্বনাথ মুখোপাধ্যায়, রাজনীতিবিদ 
 মান্না দে, গায়ক
 রাম সুন্দর দাস, রাজনীতিবিদ 
 ব্রজেন দাস, সাঁতারু

তথ্যসূত্র 

কলকাতার কলেজ
পশ্চিমবঙ্গের শিক্ষাপ্রতিষ্ঠান
১৮৭২-এ ভারতে প্রতিষ্ঠিত
বাংলার নবজাগরণের সঙ্গে যুক্ত শিক্ষাপ্রতিষ্ঠান
১৮৭২-এ প্রতিষ্ঠিত শিক্ষাপ্রতিষ্ঠান
কলকাতা বিশ্ববিদ্যালয়ের অধিভুক্ত
১৮৭২-এ প্রতিষ্ঠিত বিশ্ববিদ্যালয় ও কলেজ
বিহারীলাল কলেজ ফর হোম অ্যান্ড সোসাল সায়েন্স

বিহারীলাল কলেজ ফর হোম অ্যান্ড সোসাল সায়েন্স কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।

কলকাতার কলেজ
পশ্চিমবঙ্গের শিক্ষাপ্রতিষ্ঠান
১৮৫৭-এ ব্রিটিশ ভারতে প্রতিষ্ঠিত
কলকাতা বিশ্ববিদ্যালয়ের অধিভুক্ত
কলকাতার বিশ্ববিদ্যালয় ও কলেজ
১৯৫৭-এ প্রতিষ্ঠিত শিক্ষাপ্রতিষ্ঠান
ভবানীপুর এডুকেশন সোসাইটি কলেজ

ভবানীপুর এডুকেশন সোসাইটি কলেজ কলকাতার ৫, লালা লাজপত রায় সরণি (এলগিন রোড)-তে অবস্থিত একটি কলেজ। এই শিক্ষাপ্রতিষ্ঠানটিতে প্রাক-স্নাতক পর্যায়ে শিক্ষাদান করা হয়। কলেজটি কলকাতা বিশ্ববিদ্যালয়ের অনুমোদিত।

ইতিহাস 

কলকাতায় বসবাসকারী গুজরাতি সম্প্রদায়ের আর্থিক এবং ভূসম্পত্তি দানের মাধ্যমে ১৯৬৬ খ্রিস্টাব্দে ভবানীপুর এডুকেশন সোসাইটি কলেজের প্রতিষ্ঠা হয়েছিল। 
প্রধানত ভারতের অন্যান্য শহরের গুজরাতি শিল্পপতি এবং ব্যবসায়ীদের অর্থানুকূল্যে কলেজের ছ-তলা ভবনটি নির্মিত হয়েছিল। ভবানীপুর গুজরাতি এডুকেশন সোসাইটি শিক্ষাপ্রতিষ্ঠানটির পরিচালনার দায়িত্বে আছে। ভারতীয় সংবিধানের ৩০ (১) ধারা মোতাবেক সংখ্যালঘু ভাষা শিক্ষা প্রতিষ্ঠানের সুবিধাগুলি সোসাইটি ভোগ করে থাকে।  
১৯২৮ খ্রিস্টাব্দে জে জে আজমিরা হাই স্কুল নামে প্রথম প্রতিষ্ঠা হয়; পরবর্তীকালে ১৯৫৮ খ্রিস্টাব্দে একটি মাধ্যমিক বিদ্যালয় হিসেবে চালু হয় এবং ১৯৬০ খ্রিস্টাব্দে উপরোক্ত সোসাইটির পরিচালনায় উচ্চমাধ্যমিক বিদ্যালয়রূপে প্রতিষ্ঠা হয়েছিল। কলেজটির নাম ছিল ভবানীপুর গুজরাতি এডুকেশন সোসাইটি কলেজ (বিজিইএস কলেজ) কিন্তু ২০০২ খ্রিস্টাব্দে ‘গুজরাতি’ শব্দটি বাদ দেওয়া হয়। এর জনপ্রিয় নাম হল ভবানীপুর কলেজ। পশ্চিমবঙ্গের ভাষাভিত্তিক সংখ্যালঘু গুজরাতিদের দ্বারা প্রতিষ্ঠিত শিক্ষাপ্রতিষ্ঠান, ভারতীয় সংবিধানের ৩০ (১) ধারায় সুরক্ষিত হলেও এখানে বছরের পর বছর জাতি-ধর্ম-ভাষা নির্বিশেষে সকল মেধাবী শিক্ষার্থীর জন্যেই উন্মুক্ত দ্বার ছিল।

উৎসব 

২০১৬ খ্রিস্টাব্দ থেকে শুরু হয়েছে কলেজের বার্ষিক সাংস্কৃতিক অনুষ্ঠান ‘উমং’; এছাড়াও রাষ্ট্রসংঘের সম্মেলনের আদলে মডেল সম্মেলনও হয়ে থাকে।

পাঠক্রমসমূহ

স্নাতক 
কলেজে যেসব ডিগ্রি প্রদান করা হয়:
বিকম (সাম্মানিক) ও সাধারণB.Com (Hons) & General
বিবিএ (সাম্মানিক)
বিএ (সাম্মানিক) ইংরেজি
বিএ (সাম্মানিক) জার্নালিজম ও মাস কমিউনিকেশন
বিএ (সাম্মানিক) রাষ্ট্রবিজ্ঞান
বিএ (সাম্মানিক) সমাজবিজ্ঞান
বিএ (সাম্মানিক) ইতিহাস
বিএ (সাম্মানিক) বাংলা
বিএসসি (সাম্মানিক) গণিত 
বিএসসি (সাম্মানিক) রসায়ন 
বিএসসি (সাম্মানিক) পদার্থবিদ্যা 
বিএসসি (সাম্মানিক) অর্থনীতি 
বিএসসি (সাম্মানিক) কম্পিউটার সায়েন্স 
বিএসসি (সাম্মানিক) ইলেক্ট্রনিক্স 
এমকম অ্যাকাউন্ট্যান্সি অ্যান্ড ফিনান্স
এমএ ইংলিশ 
মোট পাঠক্রম : পাঁচটা বিভাগ মিলিয়ে ১৬ 
জনপ্রিয় পাঠক্রম : বিবিএ, বিএ

দ্য ভবানীপুর ডিজাইন অ্যাকাডেমি নামে একটি সহযোগী ইউনিট ডিজাইন ফান্ডামেন্টালস, ফ্যাশন, ইন্টিরিয়র, টেক্সটাইল ডিজাইন এবং ক্রিয়েটিভ আর্ট, মডেলিং, পার্সোনালিটি ডেভেলপমেন্ট এবং ফরাসি, স্প্যানিশ, চিনা ইত্যাদি বিদেশি ভাষা শিক্ষার ব্যবস্থা করেছে।

বিশিষ্ট প্রাক্তনী 

দিলীপ সিংভি, ভারতের ধনীশ্রেষ্ঠদের মধ্যে একজন এবং সান ফার্মা সংস্থার প্রতিষ্ঠাতা
ঋদ্ধিমা ঘোষ, টলিউড অভিনেত্রী
নুসরাত জাহান, সাংসদ, টলিউড অভিনেত্রী 
জিৎ, টলিউড অ্যাকশন হীরো
বিশাল বশিষ্ঠ, টিভি অভিনেতা
অর্চনা বিজয়া, মডেল, ভিডিয়ো জকি, টিভি এবং স্পোর্টোস সঞ্চালক
বিপাশা বসু, বলিউড অভিনেত্রী
নমন শ, টিভি অভিনেতা
নিকোলেট বার্ড, বলিউড অভিনেত্রী
অশোক টোডি, ভারতীয় শিল্পপতি, লাক্স ইন্ডাস্ট্রিজ গ্রুপের প্রধান

আরো দেখুন 
ভারতের শিক্ষা ব্যবস্থা 
পশ্চিমবঙ্গে শিক্ষা

বহিঃসংযোগ

তথ্যসূত্র

কলকাতার কলেজ
পশ্চিমবঙ্গের শিক্ষাপ্রতিষ্ঠান
১৯৬৬-এ পশ্চিমবঙ্গে প্রতিষ্ঠিত
ভারতের বাণিজ্য কলেজ
কলকাতার বিশ্ববিদ্যালয় ও কলেজ
কলকাতা বিশ্ববিদ্যালয়ের অধিভুক্ত
১৯৬৬-এ প্রতিষ্ঠিত শিক্ষাপ্রতিষ্ঠান
ভারতের কলাবিদ্যার কলেজ
ভিক্টোরিয়া ইনস্টিটিউশন

ভিক্টোরিয়া ইনস্টিটিউশন কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।

বিভাগসমূহ

বিজ্ঞান

রসায়ন 
গণিত
মনোবিজ্ঞান
পদার্থবিজ্ঞান
জীববিজ্ঞান
প্রাণিবিজ্ঞান

কলা এবং বাণিজ্য

বাংলা
ইংরেজি
সংস্কৃত
উর্দু
ইতিহাস
ভূগোল
রাজনীতি
দর্শন 
বাণিজ্য                    
অর্থনীতি

তথ্যসূত্র

বহিঃসংযোগ
Victoria Institution (College)

কলকাতার কলেজ
পশ্চিমবঙ্গের শিক্ষাপ্রতিষ্ঠান
১৯৩২-এ ভারতে প্রতিষ্ঠিত
১৯৩২-এ প্রতিষ্ঠিত শিক্ষাপ্রতিষ্ঠান
কলকাতা বিশ্ববিদ্যালয়ের অধিভুক্ত
কলকাতার বিশ্ববিদ্যালয় ও কলেজ
পশ্চিমবঙ্গের মহিলা বিশ্ববিদ্যালয় ও কলেজ
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
মহারাজা শ্রীশচন্দ্র কলেজ

মহারাজা শ্রীশচন্দ্র কলেজ কলকাতার একটি কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।

ইতিহাস 
শ্রীশচন্দ্র কলেজটি ১৯৬৪ সালে প্রতিষ্ঠিত হয়। শ্যামবাজারের মহারাজ শ্রীশচন্দ্র নন্দী তার পিতা মহারাজা মনীন্দ্রচন্দ্র নন্দীর নামে একটি পুরোনো বাড়িতে শিক্ষাপ্রতিষ্ঠান গড়ে তোলেন ১৯৪১ সালে। পরবর্তী কালে সেই শিক্ষাপ্রতিষ্ঠানটি তিনটি কলেজের আকার নেয়। একই স্থানে মহারানী কাশীশ্বরী দেবী কলেজ (প্রভাতি বিভাগ), মহারাজা মনীন্দ্রচন্দ্র কলেজ (দিবা বিভাগ) ও মহারাজা শ্রীশ চন্দ্র কলেজ (সান্ধ্য বিভাগ) গড়ে ওঠে।

তথ্যসূত্র 

কলকাতার কলেজ
পশ্চিমবঙ্গের শিক্ষাপ্রতিষ্ঠান
১৯৬৪-এ পশ্চিমবঙ্গে প্রতিষ্ঠিত
১৯৬৪-এ প্রতিষ্ঠিত শিক্ষাপ্রতিষ্ঠান
কলকাতা বিশ্ববিদ্যালয়ের অধিভুক্ত
কলকাতার বিশ্ববিদ্যালয় ও কলেজ
নিউ আলিপুর কলেজ

নিউ আলিপুর কলেজ হল ভারতের পশ্চিমবঙ্গ রাজ্যের কলকাতা শহরের নিউ আলিপুর অঞ্চলে অবস্থিত একটি সরকারি স্নাতক মহাবিদ্যালয়। এই মহাবিদ্যালয়টি ১৯৬৩ সালে প্রতিষ্ঠিত এবং কলকাতা বিশ্ববিদ্যালয় কর্তৃক অনুমোদিত।

বিভাগ
 বিজ্ঞান
রসায়ন, পদার্থবিদ্যা, গণিত, কম্পিউটার বিজ্ঞান, উদ্ভিদবিদ্যা, প্রাণিবিদ্যা, নৃতত্ত্ব, ইলেকট্রনিকস্‌।

 কলা ও বাণিজ্য
 বাংলা, ইংরেজি, সংস্কৃত, ইতিহাস, ভূগোল, রাষ্ট্রবিজ্ঞান, দর্শন, অর্থনীতি, শিক্ষাবিজ্ঞান, সাংবাদিকতা ও গণসংযোগ, বাণিজ্য।

মান-নির্ধারণ
নিউ আলিপুর কলেজ বিশ্ববিদ্যালয় মঞ্জুরি কমিশন কর্তৃক স্বীকৃত। সাম্প্রতিক কালে, ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই মহাবিদ্যালয়টিকে  A শ্রেণিতে উন্নীত করেছে।

আরও দেখুন 
 ভারতের শিক্ষা ব্যবস্থা
 পশ্চিমবঙ্গে শিক্ষা

তথ্যসূত্র

বহিঃসংযোগ
www.newaliporecollege.ac.in

কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান
কলকাতার বিশ্ববিদ্যালয় ও কলেজ
কলকাতার কলেজ
পশ্চিমবঙ্গের শিক্ষাপ্রতিষ্ঠান
১৯৬৩-এ পশ্চিমবঙ্গে প্রতিষ্ঠিত
১৯৬৩-এ প্রতিষ্ঠিত শিক্ষাপ্রতিষ্ঠান
কলকাতা বিশ্ববিদ্যালয়ের অধিভুক্ত
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
ভারতের প্রধানমন্ত্রী

ভারতের প্রধানমন্ত্রী, ভারতের সংবিধান অনুযায়ী সরকারের প্রধান, মন্ত্রিপরিষদের প্রধান এবং রাষ্ট্রপতির প্রধান উপদেষ্টা তথা সংসদে সংখ্যাগরিষ্ঠ দলের নেতা।

ভারতের রাজনীতি

ভারতের প্রধানমন্ত্রীদের তালিকা 

'''*''' অন্তর্বর্তী - শ্রী গুলজারি লাল নন্দা প্রধানমন্ত্রী ছিলেন নাকি ভারপ্রাপ্ত প্রধানমন্ত্রী ছিলেন, তা বিতর্কের বিষয়। সংবিধানে ভারপ্রাপ্ত প্রধানমন্ত্রীর কোনো পদ নেই। শ্রী নন্দা ভারতের প্রধানমন্ত্রী হিসেবেই শপথ নিয়েছিলেন। অন্যদিকে, সংবিধানে একজন ভারপ্রাপ্ত রাষ্ট্রপতির বিধান আছে যিনি রাষ্ট্রপতির দায়িত্ব পালন করেন। তাই সাংবিধানিক বিশেষজ্ঞ ও ইতিহাসবিদরা এখন একমত যে, শ্রী নন্দা ভারতের দ্বিতীয় ও চতুর্থ প্রধানমন্ত্রী।
 ♥ পদে পুনর্বহাল হয়েছেন
 ♠ পদে আসীন থাকাকালীন দেহত্যাগ করেছেন অথবা নিহত হয়েছেন
 ♣ পদত্যাগ করেছেন
 ♦ অনাস্থা প্রস্তাব-এর ভিত্তিতে রাষ্ট্রপতি কর্তৃক অপসারিত হয়েছেন।

আরও দেখুন 
 ভারতের প্রধানমন্ত্রীদের তালিকা
 ভারতের রাষ্ট্রপতি
 ভারতের উপরাষ্ট্রপতি
 জাতীয় নিরাপত্তা উপদেষ্টা (ভারত)

তথ্যসূত্র

বহিঃসংযোগ
 The Prime Minister of India (অফিসিয়াল সাইট) - ইংরেজি মূলপাঠ
 Former Prime Ministers of India (অফিসিয়াল সাইট) - ইংরেজি মূলপাঠ

ভারতের প্রধানমন্ত্রী
ভারত সরকার
ভারতের সংসদ
এশিয়ার সরকার প্রধান
১৯৪৭-এ ভারতে প্রতিষ্ঠিত
ভিক্টোরিয়া মেমোরিয়াল হল

ভিক্টোরিয়া মেমোরিয়াল হল বা ভিক্টোরিয়া স্মৃতিসৌধ পশ্চিমবঙ্গের কলকাতায় অবস্থিত রানি ভিক্টোরিয়ার একটি স্মৃতিসৌধ। উল্লেখ্য, ভিক্টোরিয়া ভারতের সম্রাজ্ঞী উপাধির অধিকারী ছিলেন। আগাগোড়া শ্বেত পাথরের তৈরি মহারানি ভিক্টোরিয়ার নামাঙ্কিত এই স্মৃতিসৌধটি বর্তমানে একটি জাতীয় প্রদর্শনীশালা জাদুঘর এবং কলকাতার অন্যতম গুরুত্বপূর্ণ পর্যটন আকর্ষণ।

নকশা
বেলফাস্ট সিটি হলের স্থাপত্যশৈলীর আদলে ভিক্টোরিয়া স্মৃতিসৌধের নকশা প্রস্তুত করেন স্যার উইলিয়াম এমারসন। প্রথমে তাকে ইতালীয় রেনেসাঁ স্থাপত্যশৈলীতে স্মৃতিসৌধের নকশা প্রস্তুত করতে বলা হলেও, তিনি শুধুমাত্র ইউরোপীয় স্থাপত্যশৈলীর প্রয়োগের বিরোধিতা করেন এবং ইন্দো-সারাসেনিক শৈলীর সঙ্গে মুঘল উপাদান যুক্ত করে মূল সৌধের নকশা প্রস্তুত করেন। ভিনসেন্ট এসচ ছিলেন এই সৌধের অধীক্ষক স্থপতি। সৌধ-সংলগ্ন বাগানটির নকশা প্রস্তুত করেছিলেন লর্ড রেডেসডেল ও স্যার জন প্রেইন। কলকাতার মার্টিন অ্যান্ড কোম্পানি সংস্থার ওপর নির্মাণকার্যের দায়িত্ব অর্পিত হয়েছিল।

অবকাঠামো
ভিক্টোরিয়া স্মৃতিসৌধের উত্তর দিকে অবস্থিত কুইন্স ওয়ে, ডান্সিং ফাউন্টেন, তারপর বিস্তীর্ণ ব্রিগেড প্যারেড ময়দান; দক্ষিণে আচার্য জগদীশচন্দ্র বোস রোড এবং তারপর আইপিজিএমইআর এবং এসএসকেএম হাসপাতাল; পূর্বে কলকাতার বিখ্যাত সেন্ট পলস ক্যাথিড্রাল, এম. পি. বিড়লা তারামণ্ডল, অ্যাকাডেমি অফ ফাইন আর্টস, এবং রবীন্দ্রসদন; আর পশ্চিমে কলকাতা রেস কোর্স ময়দান। স্মৃতিসোধ ভবনের উত্তর এবং দক্ষিণ দু-দিকেই বিশাল ফটক। উত্তর ফটক থেকে ভবন পর্যন্ত চওড়া রাস্তার দু-দিকে দুই প্রকাণ্ড জলাধার একাধারে পরিবেশের ভারসাম্য রক্ষা করে এবং সঙ্গে সঙ্গে প্রদর্শনের মনোরম শোভা বর্ধন করে। যে দৃশ্য চাক্ষুষ করে অথবা লেন্সবন্দি করে সব বয়সের প্রেমিকপ্রেমিকাই রীতিমতো নস্টালজিক হয়ে যায়! সুরম্য উদ্যান পরিবেষ্টিত বড়ো বড়ো গাছের কাণ্ডের খোপে খোপে অসংখ্য নবীন প্রেমীযুগলের অবস্থানে গোধূলিতে মৌনমুখরতার আবেশ পাওয়া যায় আজো! শ্বেতপাথরে নির্মিত সুবৃহৎ ভিক্টোরিয়া স্মৃতিসৌধের নির্মাণকার্য শুরু হয় ১৯০৬ খ্রিষ্টাব্দে। সৌধটির উদ্বোধন হয় ১৯২১ খ্রিষ্টাব্দে। সৌধের সর্বোচ্চ গম্বুজে বিউগল-ধারিণী বিজয়দূতীর একটি কালো ব্রোঞ্জমূর্তি রয়েছে। বায়ুপ্রবাহ শক্তিশালী হলে বল-বিয়ারিং যুক্ত একটি পাদপীঠের উপর স্থাপিত মূর্তিটি হাওয়ামোরগের কাজ করে। আই আই ই এস টি-প্রাক্তনী এ সি মিত্র ভিক্টোরিয়ার নির্মাণপ্রকল্পের কার্যনির্বাহী বাস্তুকার। এক উচ্চ পর্যায়ের পরিবেশ বিজ্ঞানীমহলের অভিমত হল, কলকাতার দূষণের ফলে ভিক্টোরিয়া স্মৃতিসৌধের সাদা পাথরে মলিনতার ছোঁয়া লাগছে। এই দূষণ থেকে শতাব্দীপ্রাচীন সৌধকে রক্ষা করাটা খুবই জরুরি; কেননা, ভিক্টোরিয়া স্মৃতিসৌধ কলকাতার গর্বের প্রতীকরূপে বিশ্বের অঙ্গনে প্রতিভাত।

চিত্রশালা

তথ্যসূত্র

বহিঃসংযোগ 

 
 
 
 Victoria Memorial: Pride of Kolkata. Rediff News.

কলকাতার দর্শনীয় স্থান
কলকাতার ইতিহাস
কলকাতার জাদুঘর
১৯২১-এ ভারতে প্রতিষ্ঠিত
১৯২১-এ প্রতিষ্ঠিত জাদুঘর
ভারতের বাগান
কলকাতার স্মৃতিস্তম্ভ ও স্মারক
ভারতের জাতীয় জাদুঘর
২০শ শতাব্দীতে ভারতের স্থাপত্য
কলকাতার শিল্পকলা জাদুঘর ও গ্যালারি
কিশোরীমোহন বাগচী

কিশোরীমোহন বাগচী (জন্ম: ১২৭৩ বঙ্গাব্দ - মৃত্যু: ১৩৩০ বঙ্গাব্দ) (ইংরেজি: Kishorimohan Bagchi) একজন বাঙালি শিল্পদ্যোগী এবং ব্যবসায়ী। তিনি ছিলেন প্রসিদ্ধ পি. এম. বাগচী অ্যান্ড কোম্পানির প্রতিষ্ঠাতা।

তার জন্ম হয়েছিল একটি দরিদ্র পরিবারে। তার পিতার নাম নাম প্যারিমোহন বাগচী।

কিশোরী মোহন বাগচী বিদ্যালয়ের পড়াশোনা শেষ করে নতুন ব্যবসার উপায় উদ্ভাবনে আত্মনিয়োগ করেন। তিনি বিদেশী লেখার কালির রমরমা দেখে স্বদেশী কালি উদ্ভাবনের জন্য দৃঢ়প্রতিজ্ঞ হন এবং বিদেশী কালির মত কিন্তু দামে সস্তা কালি আবিষ্কারে সমর্থ হন। প্রতিষ্ঠিত কালির ব্যবসায়ীদের সাথে প্রতিযোগিতায় তাকে অনেক বাধাবিঘ্নের সম্মুখীন হতে হয়েছিল। তবে ধীরে ধীরে তিনি সরকার, রেলওয়ে এবং বিভিন্ন স্বায়ত্বশাসনাধীন প্রতিষ্ঠানগুলিতে তিনি কালি সরবরাহ করতে সমর্থ হন। কালির ব্যবসায়ে প্রভৃত অর্থ লাভ করার পর তিনি নিজের ব্যবসা আরো প্রসারিত করেন এবং শীলমোহর, রবারস্ট্যাম্প, পঞ্জিকা, পুষ্পসার প্রভৃতির ব্যবসা আরম্ভ করে এবং পঞ্জিকা প্রকাশনা করে উন্নতি লাভ করেন।

কিশোরী মোহন খুব পিতৃভক্ত ছিলেন এবং পিতার স্মরণে তিনি নিজের ব্যবসা প্রতিষ্ঠানের নাম পি.এম.বাগচী কম্পানি রাখেন।

১৩৩০ বঙ্গাব্দে ৫৭ বছর বয়সে কিশোরী মোহন বাগচীর মৃত্যু হয়।

তথ্যসূত্র 

বাঙালি ব্যবসায়ী
বাঙালি শিল্পদ্যোগী
কিরণ সেন

কিরণ সেন (জন্ম: ১২৯৮ (?) বঙ্গাব্দ - মৃত্যু: ৯ চৈত্র ১৩৭০ বঙ্গাব্দ) (ইংরেজি: Kiran Sen) একজন বিখ্যাত চক্ষু চিকিৎসক ।

তিনি বিদেশ থেকে এফ.আর.সি.এস উপাধি অর্জন করে চক্ষু চিকিৎসক হিসাবে কলকাতার বিভিন্ন মেডিকেল কলেজের সাথে যুক্ত ছিলেন । ১৯৫৭ খ্রিষ্টাব্দে মেডিকেল কলেজের ইম্যারিট্যাস্ প্রফেসর নিযুক্ত হয়েছিলেন । তার প্রচেষ্টাতেই চক্ষু সংক্রান্ত গবেষণাকেন্দ্র ইনস্টিটিউট অফ অফ‌্‌থ্যালমোলজি গঠিত হয়েছিল । তিনি এই বিভাগের প্রথম পরিচালক ছিলেন । 

তিনি ইন্ডিয়ান অ্যাকাডেমি অফ মেডিকেল সায়েন্সের ফেলো এবং চিত্তরঞ্জন সেবাসদনের সম্পাদকের দায়িত্ব পালন করেছিলেন ।

তথ্যসূত্র 

বাঙালি চিকিৎসক
ইউরির রাত্র

ইউরির রাত্র (Yuri's Night) ১৯৬১ সালের ১২ এপ্রিল মহাকাশে প্রথম মানুষ ইউরি গ্যাগারিনের যাত্রা এবং ১২ই এপ্রিল ১৯৮১ সালে মহাকাশে প্রথম স্পেশ সাটল প্রেরণকে স্মরণ করতে প্রতি বছর ১২ এপ্রিল আন্তর্জাতিক ভাবে পালিত একটি দিন। ২০০৪ সালে বিশ্বের প্রায় ৩৪টি দেশে ৭৫টি আলাদা অনুষ্ঠান আয়োজিত হয়। ২০১১ সালে সাতটি মহাদেশের ৭৫টি দেশে ৫৬৭টি অনুষ্ঠান আয়োজনের মধ্য দিয়ে ইউরির রাত্র উদযাপিত হয়। ইউরির রাত্রকে প্রায়ই "বিশ্ব মহাকাশ পার্টি" বলে উল্লেখ করা হয়।

উদ্দেশ্য 
ইউরির রাত্রের উদ্দেশ্য হল মহাকাশ অভিযান নিয়ে জনগণের আগ্রহ বৃদ্ধি করা এবং নতুন অভিযাত্রী প্রজন্ম গড়ে তোলা। মহাকাশ দ্বারা প্রভাবিত শৈল্পিক দৃষ্টিভঙ্গি এবং বার্ষিক আয়োজন ও শিক্ষামূলক কর্মসূচির বৈশ্বিক নেটওয়ার্ক গঠনের মধ্য দিয়ে ইউরির রাত্র তরুণদের নিয়ে বৈশ্বিক সম্প্রদায় সৃষ্টি করে যারা দ্বায়িত্ববান নেতৃত্ব ও উদ্ভাবক তৈরি করার মাধ্যমে মহাকাশ অভিযানের ভবিষ্যৎ গঠনে সংকল্পবদ্ধ।

ইতিহাস 
লরেট্টা হিডালগো হোয়াইটসাইডস, জর্জ টি. হোয়াইটসাইডস, ও ট্রিশ গার্নার মিলে ইউরির রাত্র প্রতিষ্ঠা করেন। প্রথম ইউরির রাত্র উদযাপিত হয় ২০০১ সালের ১২ এপ্রিল, ভস্টক ১ উৎক্ষেপণের ঠিক ৪০ বছর পর। ১৯৬২ সাল থেকে ১২ এপ্রিল দিনটি রাশিয়ায় (সাবেক সোভিয়েত ইউনিয়ন) কসমোনটকস দিবস () হিসেবে পালন করা হত, এবং ২০১১ সাল থেকে বিশ্বব্যাপী আন্তর্জাতিক মানব মহাকাশ যাত্রা দিবস হিসেবে পালন করা হচ্ছে।

চিত্রশালা

তথ্যসূত্র 

বার্ষিকী
এপ্রিল উদ্‌যাপন
মানব মহাকাশ যাত্রা
আন্তর্জাতিক অলাভজনক সংগঠন
বিজ্ঞানের স্মৃতিচারণ
স্পেস শাটল কর্মসূচি
সেচ

সেচ হল জমিতে ফসল ফলানোর জন্য কৃত্রিমভাবে মাটিতে পানি দেওয়ার ব্যবস্থা। বিজ্ঞানসম্মত উপায়ে পানি বিভিন্ন উৎস হতে শষ্যের জন্য উত্তম পানি সংগ্রহ ও সংরক্ষণ পূর্বক কৃত্রিম প্রক্রিয়ায় নিয়ন্ত্রিতভাবে শষ্যের সার্বিক প্রয়োজনে চাহিদা অনুযায়ী নির্দিষ্ট সময়ে কৃষি ক্ষেত্রের সরবরাহ করাকে বিজ্ঞানসম্মত বা বৈজ্ঞানিক সেচ বলে।স্বল্প বৃষ্টি এবং অনাবৃষ্টির সময় পানির অভাবে ফসল উৎপাদন যাতে বাধাগ্রস্থ না হয় সেজন্য গাছের বৃদ্ধি নিশ্চিত করতে কৃত্রিমভাবে জমিতে এই পানি সরবরাহ করা হয়। এই পানি সরাসরি  নদী, প্রাকৃতিক জলাশয়, বাঁধ দিয়ে তৈরি কৃত্রিম জলাশয় কিংবা গভীর নলকূপ থেকে উত্তোলনের মাধ্যমে সংগ্রহ করে কিংবা কৃত্রিম খাল খনন করে পানি প্রবাহ নিয়ন্ত্রণের মাধ্যমে সরবরাহ করা হয়ে থাকে।

সেচের ধরন 
সেচ বেশ কয়েকভাবে দেয়া সম্ভব। উৎসেচকের মাধ্যমে জলাধার বা উৎস থেকে জমিতে পানি সরবরাহ করা হচ্ছে সবচেয়ে প্রচলিত মাধ্যম। এছাড়াও ছোট বাগান এবং বাড়ির লনের মত ছোট জায়গায় উচ্চ চাপে স্প্রিংলারের মাধ্যমে ছিটিয়ে দিয়ে কিংবা জলপাত্র বা ঝাঁঝরি থেকে জল ঢেলেও সেচ দেয়া হয়ে থাকে।

সেচের বিভিন্ন পদ্ধতি রয়েছে। যেমন:প্লাবন সেচ,নালা সেচ,বৃত্তাকার সেচ,ফোয়ারা সেচ, বর্ডার সেচ,পেরেনিয়াল সেচ প্রভৃতি।

কৃষি
সেচ
কৃষিবিদ্যা
পানি-বিষয়ক পরিবেশগত বিষয়
ভূমি ব্যবস্থাপনা
পানি ব্যবস্থাপনা
কুমিল্লা সদর দক্ষিণ উপজেলা

সদর দক্ষিণ উপজেলা বাংলাদেশের কুমিল্লা জেলার একটি প্রশাসনিক এলাকা।

অবস্থান ও আয়তন 
কুমিল্লা জেলার পূর্ব-মধ্যাংশে কুমিল্লা সদর দক্ষিণ উপজেলার অবস্থান। এ উপজেলার উত্তরে কুমিল্লা আদর্শ সদর উপজেলা, দক্ষিণে লাকসাম উপজেলা, চৌদ্দগ্রাম উপজেলা ও নাঙ্গলকোট উপজেলা, পূর্বে ভারতের ত্রিপুরা, পশ্চিমে বরুড়া উপজেলা। কুমিল্লা সদর দক্ষিণ উপজেলার মূল প্রশাসনিক ভবনটি পদুয়ার বাজার বিশ্বরোড থেকে ২ কিলোমিটার পূর্বে ঢাকা-চট্টগ্রাম মহাসড়কের দক্ষিণ পাশে শ্রীমন্তপুর গ্রামে অবস্থিত।

প্রশাসনিক এলাকা 
কুমিল্লা সদর দক্ষিণ উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কুমিল্লা সদর দক্ষিণ থানার আওতাধীন।

ইউনিয়নসমূহ:
 ১নং বিজয়পুর
 ২নং চৌয়ারা
 ৩নং গলিয়ারা উত্তর
 ৩নং গলিয়ারা দক্ষিণ
 ৪নং বারপাড়া
 ৫নং জোড়কানন পশ্চিম
 ৬নং জোড়কানন পূর্ব

ইতিহাস

জনসংখ্যার উপাত্ত

খাল ও নদী 
এই উপজেলার নদীগুলো হলঃ ডাকাতিয়া, পুরনো ডাকাতিয়া-ছোট ফেনী। আর উল্লেখযোগ্য খালগুলো যথাক্রমে গুইঙ্গাজুরি, সোনাইছড়ি ইত্যাদি।

শিক্ষা 
এই উপজেলাতেই কুমিল্লা বিশ্ববিদ্যালয় অবস্থিত।

দর্শনীয় স্থান
 ময়নামতি ঢিবি ২খ

উল্লেখযোগ্য ব্যক্তিত্ব 
আ হ ম মোস্তফা কামাল, মেডিকেল সোসাইটি  ক্লাব এর সদস্য। অর্থ মন্ত্রী, বর্তমান সংসদ সদস্য। 
ডাঃ জাহিদ হাসান,মেডিকেল সোসাইটি ক্লাব এর সদস্য।বর্তমান সরকারি চাকুরীজীবী।
[মনিরুল হক চৌধুরী],মাননীয় প্রধান মন্ত্রীর উপদেষ্টা এবং সংসদ সদস্য কুমিল্লা-১০

জনপ্রতিনিধি

তথ্যসূত্র

বহিঃসংযোগ 
 

কুমিল্লা জেলার উপজেলা
কুমিল্লা সদর দক্ষিণ উপজেলা
দুবাই আমিরাত

সংযুক্ত আরব আমিরাতের একটি আমিরাত। 
দুবাই আরব আমিরাতের সাতটি প্রদেশের মধ্যে একটি প্রদেশ। এটি পারস্য উপসাগরের দক্ষিণ তীরে আরব উপদ্বীপে অবস্হিত। ১৮৩৩ সাল থেকে দুবাই শাসন করে আসছে আল মাকতুম পারিবার। দুবাইয়ের বর্তমান শাসকের নাম মুহাম্মদ বিন রশীদ আল মাকতুম, পাশাপাশি তিনি সংযুক্ত আরব আমিরাতের প্রধানমন্ত্রী ও উপ-রাষ্ট্রপতির দায়িত্বও পালন করছেন। দুবাইয়ের প্রধান রাজস্ব আয় হচ্ছে পর্যটন, রিয়েল এস্টেট এবং অর্থনৈতিক সেবা। দুবাইয়ের ৩৭ বিলিয়ন ডলারের অর্থনীতিতে তেল এবং প্রাকৃতিক গ্যাস হতে রাজস্ব আসে ৬% এর ও কম।

দুবাইয়ের শাসক 

 ৯ জুলাই ১৮৩৩ – ১৮৩৬ শেখ ওবেইদ বিন সাইদ বিন রশিদ (মৃ. ১৮৩৬)
 ৯ জুলাই ১৮৩৩ – ১৮৫২ শেখ মাকতুম বিন বুত্তি বিন সুহাইল (মৃ. ১৮৫২)
 ১৮৫২ – ১৮৫৯ শেখ সাঈদ বিন বুত্তি (মৃ. ১৮৫৯)
 ১৮৫৯ – ২২ নভেম্বর ১৮৮৬ শেখ হাশের বিন মাকতুম (মৃ. ১৮৮৬)
 ২২ নভেম্বর ১৮৮৬ – ৭ এপ্রিল ১৮৯৪ শেখ রশিদ বিন মাকতুম (মৃ. ১৮৯৪)
 ৭ এপ্রিল ১৮৯৪ – ১৬ ফেব্রুয়ারি ১৯০৬ শেখ মাকতুম বিন হাশের আল মাকতুম (মৃ. ১৯০৬)
 ১৬ ফেব্রুয়ারি ১৯০৬ – নভেম্বর ১৯১২ শেখ বুত্তি বিন সুহাইল আল মাকতুম (১৮৫১–১৯১২)
 নভেম্বর ১৯১২ – সেপ্টেম্বর ১৯৫৮ শেখ সাঈদ বিন মাকতুম বিন হাশের আল মাকতুম
 সেপ্টেম্বর ১৯৫৮ – ৭ অক্টোবর ১৯৯০ শেখ শিদ বিন সাঈদ আল মাকতুম (১৯১২–১৯৯০)
 ৭ অক্টোবর ১৯৯০ – ৪ জানুয়ারি ২০০৬ শেখ মাকতুম বিন রশিদ আল মাকতুম (ca. ১৯৪৩–২০০৬)
 ৪ জানুয়ারি ২০০৬  শেখ মোহাম্মদ বিন রশিদ আল মাকতুম (জ. ১৯৪৯)

আরও দেখুন 
 দুবাই আন্তর্জাতিক ক্রিকেট স্টেডিয়াম

তথ্যসূত্র

বহিঃসংযোগ 

Dubai.ae  – Dubai Government official website

 
পারস্য উপসাগর
সংযুক্ত আরব আমিরাতের জনবহুল উপকূলীয় স্থান
ইসলামি রাজতন্ত্র